Document ID: 31987R2069

*****
ΚΑΝΟΝΙΣΜΟΣ (ΕΟΚ) αριθ. 2069/87 ΤΗΣ ΕΠΙΤΡΟΠΗΣ
της 14ης Ιουλίου 1987
περί τροποποιήσεως του κανονισμού (ΕΟΚ) αριθ. 2755/80 όσον αφορά τον καθορισμό των τιμών αγοράς προβείου κρέατος κατά την παρέμβαση για την περίοδο από 15 Ιουλίου έως 15 Δεκεμβρίου 1987
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 1837/80 του Συμβουλίου της 27ης Ιουνίου 1980 περί κοινής οργανώσεως αγοράς στον τομέα του προβείου και αιγείου κρέατος (1), όπως τροποποιήθηκε τελευταία από τον κανονισμό (ΕΟΚ) αριθ. 794/87 (2), και ιδίως το άρθρο 7 παράγραφος 7 στοιχείο γ),
Εκτιμώντας:
ότι ο κανονισμός (ΕΟΚ) αριθ. 2755/80 της Επιτροπής της 28ης Οκτωβρίου 1980 σχετικά με τους όρους εφαρμογής και αναστολής των αγορών κατά την παρέμβαση στον τομέα του προβείου κρέατος (3), όπως τροποποιήθηκε τελευταία από τον κανονισμό (ΕΟΚ) αριθ. 2109/86 (4) καθόρισε στο παράρτημά του τις ποσότητες και τις τιμές αγοράς των προϊόντων που μπορούν να αγοραστούν από τους οργανισμούς παρεμβάσεως για την περίοδο από 15 Ιουλίου έως 15 Δεκεμβρίου 1986·
ότι, αντίθετα, είναι δυνατόν να ληφθούν μέτρα παρεμβάσεως για την περίοδο από 15 Ιουλίου έως 15 Δεκεμβρίου 1987· ότι πρέπει να καθοριστούν από τώρα οι τιμές αγοράς που θα εφαρμοστούν για την περίοδο αυτή και ότι, επομένως, πρέπει να τροποποιηθεί ο κανονισμός (ΕΟΚ) αριθ. 2755/80·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Προβατοειδών και Αιγοειδών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΟΚ) αριθ. 2755/80 τροποποιείται ως εξής:
1. Το άρθρο 2 δεύτερο εδάφιο αντικαθίσταται από το ακόλουθο κείμενο:
«Για την περίοδο από 15 Ιουλίου έως 15 Δεκεμβρίου 1987, οι ποσότητες και οι τιμές αγοράς των προϊόντων που μπορούν να αγοραστούν από τους οργανισμούς παρεμβάσεως καθορίζονται στο εν λόγω παράρτημα.»
2. Το παράρτημα αντικαθίσταται από το παράρτημα του παρόντος κανονισμού.
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από τις 15 Ιουλίου 1987.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 14 Ιουλίου 1987.

Labels: 3
2
6